Шильденфельд, Гордон
Ши́льденфельд Го́рдон (, ;  вина 1985 шеран 18 мартехь, Шибеникехь, СФРЮ) — австрихойх схьавалар долу хорватийн футболист, кипран «Анортосис» клубан турсло а, капитан а. Левзина Хорватин гулйина командехь.

Карьера

Клубан 

Футболан «Шибеник» клубан кхиорхо. 16 шо хан йолуш дебют йира коьртачу командехь Инградера «ТӀулган» йукъахь. 2005/06 шо дӀадаьхьна хорватин шолгӀачу лигехь, команда хьалхарчу лиге хьалайаккха хьуьнар кхечира, дика ловзар бахьнехь дуккха а белхаш кховдийра гӀарайевллачу хорватийн клубашкара. 2006/07 шеран Ӏаьнан заманахь севццачу хенахь хаьржира Загребера «Динамо», цунна йукъахь левзира 2007/08 шарахь.

2008 шарахь ийцира туркойн «Бешикташа», амма аьхка аренде йелира немцойн «Дуйсбурге». Шо даьлча йуха а аренде велира австрин «Штурме». 2010 шеран 8 июнехь кхаа шарна клубехь ловза барт кӀела куьг йаздира, бертан мах хилира 400 эзар евро. Клубашна йукъахь барт хилира хенал хьалха контракт йохайахь 20 % ахча «Бешикташан» хир ду. 2010/2011 шарахь хорватин ловзархочух Австрин чемпион хилира. 2011 шеран 7 июлехь цуо контракт йаздира 2-гӀа бундеслиге охьайаьллачу «Айнтрахтца», иштта, «Штурмца» болу барт бохийра. Бертан мах хилира миллион евро.

2012 шеран 10 июлехь кхаа шарна барт бира Москохан «Динамоца»..

2012 шеран 28 июлехь Шильденфельда дебют йира керлачу командехь, Фернандес Лео хуьйцуш йукъавелира, шолгӀачу таймехь «Зенитан» дуьхьала. Оцу къовсамехь таро хилира къаставала, амма цуо тоьхна буьрка тӀаьххьарчу моментехь коьртаца йухатуьйхира петарбухахойн кевнахочо Малафеев Вячеслава.

Шен дахар 
Цуьнан да — австрихо. Зуда йалийна ву, зуда Ивана, шиъ йоӀ йу — Патриция а, Лайлаъ а.

Билгалдахарш

Хьажоргаш 
 Профиль на сайте Fussballdaten.de
 
 

Хорватин футболисташ
Футболех ловзаран Хорватин гулйина командин ловзархой
ФК «Шибеник» ловзархой
ФК «Штурм» ловзархой
ФК «Бешикташ» ловзархой
ФК «Дуйсбург» ловзархой
ФК «Динамо» Загреб ловзархой
ФК «Айнтрахт» Майнин-тӀера-Франкфурт ловзархой
ФК «Динамо» Москох ловзархой
ФК ПАОК ловзархой
ФК «Панатинаикос» ловзархой
ФК «Анортосис» ловзархой